钦定古今图书集成/理学汇编/学行典/第221卷 > 杨春震
## 钦定古今图书集成/理学汇编/学行典/第221卷 > 杨春震

按《武定府志》：“杨春震，举人，彝陵州知州。天性孝友，辛
丑公车，闻父病，自京驰归，侍汤药，衣不解带者累月守丧哀毁骨立，不用浮屠，士论重之。庶母弟二人，春
霖、春霁。震友爱曲至，相继卒，震哀悼，废寝食。霁妻辛
氏守节，遗女一人，震怜恤倍己出，事庶母二人极敬
谨，殁后祭葬各有礼。”